Nest Bloet

Roedd  Nest Bloet (m. 1224/5) yn ferch i Angharad ferch Uthred Esgob Llandaf ac Iorwerth ab Owain, Arglwydd Caerleon.A History of Caerleon Castle, Caerleon.net
bawd|300px|Eglwys Gadeiriol Llandaf

 Priodas 
bawd|300px|Castell Rhaglan
Priododd Ralph Bloet (m.1199) un o arglwyddi'r Mers (ardal o'r enw Striguil gyda Chas-gwent yn ganolfan iddi); ceir tystiolaeth iddynt briodi rywdro cyn 1175. Mab Walter Bloet oedd Ralph, a wobrwywyd am ei wasanaeth i'r Goron a rhoddwyd iddo dreflan Rhaglan yn wobr gan Richard de Clare (a elwid yn 'Strongbow') c.1171. Roedd teulu Ralph, felly, yn deulu hynod o bwerus, gyda'r naill droed yn ne-ddwyrain Cymru a'r llall yn ne-orllewin Lloegr, a phriodas Nest a Ralph felly'n cysylltu dwy gymuned dra gwahanol.

 Carwriaeth gyda Harri II, brenin Lloegr 
bawd|300px|chwith|Henry II

Cofnodir i Nest gael perthynas gyda Brenin Harri II o Loegr,'Ralph Bloet', David Crouch in Oxford Dictionary of National Biography, adalwyd 17/06/2015  yn y 1170au cynnar neu ganol.'Nest Bloet', David Crouch, Oxford Dictionary of National Biography, adalwyd 15/06/2015  Efallai iddi gwrdd â'r brenin pan ddaeth i Gaerloyw i gyfarfod arglwyddi De Cymru pan roddodd Caerllion yn anrheg i'w thad. Mae'n bosibl i'r garwriaeth hon gychwyn cyn hynny pan gyfarfu Henry gyda Iorwerth dair blynedd yn gynharach.

Ffrwyth y garwriaeth oedd mab o'r enw Morgan, a fagwyd gan Ralph a Nest ond a gafodd ei gydnabod gan Harri II.  Daeth yn brofost Beverley ac yn ddiweddarach yn esgob-ethol Durham. Ni chafodd y penodiad ei gadarnhau gan y Pab Innocentius III, fodd bynnag, a wrthododd gadarnhau'r penodiad oherwydd ei fod yn blentyn anghyfreithlon. Awgrymodd Innocent y gallai hawlio Ralph yn lle Harri fel tad, ond gwrthododd Morgan ac ni chymerodd ei le fel esgob.Chris Given-Wilson and Alice Curteis, The Royal Bastards of Medieval England (Llundain, 1984), t.99.

 Plant 
Nid Morgan oedd ei hunig blentyn; cafodd bedwar mab a merch gan Ralph:
 Ralph Bloet (m.1241 neu 1242), eu mab hynaf, ac etifedd tiriogaethau Bloet'Ralph Bloet (iv)', David Crouch, Oxford Dictionary of National Biography, adalwyd 15/06/15
 Thomas Bloet (m.1211x15)
 Roland (m.1217)
 William (fl.1261)
 Petronilla, a briododd Diarmait MacCarthaig, Brenin Desmond

 Gwraig weddw 
Gwnaed Nest yn weddw yn 1199 ac ymladdodd achos cyfreithiol yn erbyn Robert Bloet, ei brawd-yng-nghyfraith, a Hywel ab Iorwerth, ei brawd.'Nest Bloet', David Crouch, Oxford Dictionary of National Biography, adalwyd 15/06/07  Ymddengys iddi fwynhau nawdd Brenin John hyd yn oed yr adeg hon, gan i'r anghydfodau teuluol hyn gael eu setlo o'i phlaid, gan ei gadael gyda setliad ariannol sylweddol. Mae'r brenin John hefyd yn gwahodd nifer o feibion ​​Nest i'w wasanaeth yn Llundain, a bu un, Roland, farw yn ymladd yn erbyn Morgan ap Hywel Caerllion, cefnder fam.'Nest Bloet', David Crouch, Oxford Dictionary of National Biography, adalwyd 15/06/15

Bu farw Nest rhwng hydref 1224 a haf 1225 o achosion anhysbys.

 Cyfeiriadau 

Categori:Arglwyddiaethau'r Mers
Categori:Pobl yr Oesoedd Canol o Gymru
Categori:Tywysogesau o Gymru